CELEX: 62011CO0227
Language: el
Date: 2012-01-19 00:00:00
Title: Διάταξη του Δικαστηρίου (έκτο τμήμα) της 19ης Ιανουαρίου 2012.#DHL Danzas Air & Ocean (Netherlands) BV κατά Inspecteur van de Belastingdienst/Douane West, kantoor Hoofddorp.#Άρθρο 104, παράγραφος 3, του Κανονισμού Διαδικασίας — Κοινό Δασμολόγιο — Δασμολογικές κλάσεις — Αναλυτές δικτύου — Κατάταξη — Νομική ισχύς της εκδιδόμενης από τον Παγκόσμιο Οργανισμό Τελωνείων γνώμης σχετικά με τη δασμολογική κατάταξη εμπορεύματος.#Υπόθεση C‑227/11.

Διάταξη του Δικαστηρίου (έκτο τμήμα) της 19ης Ιανουαρίου 2012 — DHL Danzas Air & Ocean κατά Inspecteur van de Belastingdienst
      (Υπόθεση C‑227/11)
      «Άρθρο 104, παράγραφος 3, του Κανονισμού Διαδικασίας — Κοινό Δασμολόγιο — Δασμολογικές κλάσεις — Αναλυτές δικτύου — Κατάταξη — Νομική ισχύς της εκδιδόμενης από τον Παγκόσμιο Οργανισμό Τελωνείων γνώμης σχετικά με τη δασμολογική κατάταξη εμπορεύματος»
      1.                     Κοινό δασμολόγιο — Δασμολογικές κλάσεις — Ερμηνεία — Χρήση της γνώμης που εκδίδει ο Παγκόσμιος Οργανισμός Τελωνείων σχετικά
            με τη δασμολογική κατάταξη ως σημείου αναφοράς — Χρήση της Συνδυασμένης Ονοματολογίας ως σημείου αναφοράς — Όρια — Γνώμη η
            οποία δεν συνιστά επαρκή βάση για τη θεμελίωση της ακυρότητας ενός κανονισμού κατατάξεως — Εμπορεύματα εισαχθέντα πριν από
            την έκδοση της εν λόγω γνώμης (βλ. σκέψεις 40, 43)
      2.                     Κοινό δασμολόγιο — Δασμολογικές κλάσεις — Αναλυτές ενεργών δικτύων —Κατάταξη στη διάκριση 9030 40 90 ή στη διάκριση 9030 40 00
            της Συνδυασμένης Ονοματολογίας — Προϋπόθεση (Κανονισμοί 1810/2004 και 1719/2005 της Επιτροπής) (βλ. σκέψη 53 και διατακτ.)
      Αντικείμενο 
      
         
               Αίτηση προδικαστικής αποφάσεως — Rechtbank Haarlem — Κύρος του κανονισμού (ΕΚ) 129/2005 της Επιτροπής, της 20ής Ιανουαρίου
                  2005, για την κατάταξη εμπορευμάτων στη συνδυασμένη ονοματολογία και για την τροποποίηση του κανονισμού (ΕΚ) 955/98 (ΕΕ L
                  25, σ. 37) — Αναλυτές δικτύου
               
            Διατακτικό 
      Η Συνδυασμένη Ονοματολογία η οποία περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου
         1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε, αντιστοίχως, με τον κανονισμό
         (ΕΚ) 1810/2004 της Επιτροπής, της 7ης Σεπτεμβρίου 2004, και με τον κανονισμό (ΕΚ) 1719/2005 της Επιτροπής, της 27ης Οκτωβρίου
         2005, έχει την έννοια ότι οι αναλυτές δικτύου όπως οι επίδικοι στην κύρια δίκη πρέπει να κατατάσσονται στη διάκριση 9030 40
         90 της Συνδυασμένης Ονοματολογίας, όπως απορρέει από τον κανονισμό 1810/2004, ή στη διάκριση 9030 40 00 της Συνδυασμένης Ονοματολογίας,
         όπως απορρέει από τον κανονισμό 1719/2005, αναλόγως της ημερομηνίας εισαγωγής τους, υπό την προϋπόθεση ότι οι συσκευές αυτές
         έχουν ως πραγματικό προορισμό τη διενέργεια μετρήσεων ή ελέγχων ηλεκτρικών μεγεθών, πράγμα το οποίο εναπόκειται στο εθνικό
         δικαστήριο να εξακριβώσει. Άλλως, οι συσκευές αυτές πρέπει να κατατάσσονται στη διάκριση 9031 80 39 της Συνδυασμένης Ονοματολογίας,
         όπως απορρέει από τον κανονισμό 1810/2004, ή στη διάκριση 9031 80 38 της Συνδυασμένης Ονοματολογίας, όπως απορρέει από τον
         κανονισμό 1719/2005, αναλόγως της ημερομηνίας εισαγωγής τους.